recursal/SuperWikiNEXT-32B huggingface dataset:
**Չարախափան վանք Սուրբ Պողոս-Պետրոս** , Հայ առաքելական եկեղեցի, գտնվում է Արևմտյան Հայաստանի Երզնկա քաղաքից մոտ 11 կմ դեպի հյուսիս-արևելք՝ Քեշիշ տաղ սարի լանջին։

Վանական համալիրը բաղկացած էր՝ քարաշեն եկեղեցուց, կացարաններից և տնտեսական շինություններից։

19-րդ դարասկզբին վանքը գտնվել է Պոլսո Տատեան գերդաստանի հովանու ներքո, որի ընթացքում այն վերանորոգվել է։ 1870-ական թվականներին վանքը արդեն անցել է թուրք վանապանի վերահսկողության տակ, որը վանքը վերածել է գոմի։ 1880-ական թվականների սկզբում Հմայակ եպիսկոպոս Դիմաքսյանի նախաձեռնությամբ վանքի վանապանությունը հանձնվել է հայ աշխարհականի և Բզվան գյուղի բնակիչներից կազմված հոգաբարձության։ Նրա մեծ ջանքերի շնորհիվ հետ են ստացել վանքապատկան կալվածքների մի մասը, որը զավթել էին հարևան գյուղերի թուրք և քուրդ բնակիչները։

Ծանոթագրություններ
------------------

1. ↑  "Երզնկայի շրջանի եկեղեցիները եւ վանքերը. Յուշամատեան". *web.archive.org*. 2020 թ․ փետրվարի 21. Արխիվացված է the original 2020 թ․ փետրվարի 21-ին. Retrieved 2021 թ․ հունիսի 24. `{{cite web}}`: Cite has empty unknown parameter: `|dead-url=` (help)
**Սուրբ Փրկիչ վանք (Թորդան)**,, Հայ Առաքելական Սուրբ Եկեղեցի, գտնվում է Արևմտյան Հայաստանի Երզնկա քաղաքից մոտ 7 կմ դեպի արևմուտք՝ Սեպուհ լեռան կողմերում, Թորդան գյուղի մեջ։ Կառուցվել է 1-ին դարում։

Վանքը կրել է նաև Սուրբ Խաչ, Սուրբ Նշան և Ինն Սրբոց Գերեզմանք անուններով։ Վերջին հիշատակված անվան ծագում եկել է այն բանից որ, այնտեղ էին ամփոփված հայոց Տրդատ Գ Մեծարքա ի, նրա կնոջ Աշխենի և քրոջ Խոսրովիդուխտի, Գրիգոր Լուսավորչի, և Լուսավորչի տոհմի կաթողիկոսներ՝ Վրթանեսի, Յուսիկի և Գրիգորիսի (Աղուանքի եպիսկոպոս), Դանիել Ասորու և Խադի եկեղեցական գործիչների աճյունները։

Մեծ եղեռնի արդեն իսկ սկզբերին վանքից մնացել էր միայն գլխավոր տաճարի շենքը, որը Թորդանի բնակիչները այցելում էին որպես եկեղեցի, իրենց հոգևոր կարիքների համար։

Եկեղեցին բաժանված էր 2 մասի ներքի և արտաքին տաճարների։ Արտաքին տաճարը ուներ 3 սեղաններ, պատերը շաղախով ծեփված քարե շարվածքով, ձեղունը ատաղձներով ծածկուած։ Տաճարի ավագ սեղանի բեմի տակ գտնվում էր ներքին տաճարի մուտքը։

Ինչ վերաբերվում է ներքին տաճարին, այն ամբողջութեամբ շաղախով ծեփված էր և խաչաձև էր, որի վրայ բարձրանում էր ութանիստ վեղարաձև գագաթ։ 
Աարևելյան կամարի տակ ուներ ավագ սեղան, որը միակներ, իսկ բեմի տակ ամփոփված էին Տրդատ Գ Մեծարքա ի և նրա կնոջ՝Աշխենի նշխարները, իսկ անմիջապես նրանց կողքին գտնվում էին 
Խոսրովիդուխտի և Դանիել Ասորուի գերեզմանները։

Հյուսիսային կամարի տակ էր գտնվում Վրթանեսի շիրիմը, իսկ հանդիպակաց հարավային կամարի տակ գտնվում էր Յուսիկի համանման շիրիմը։
Գրիգոր Լուսավորչի գերեզմանը գտնվում էր արևմտյան կամարի հարավային կողմում։ Ներքին տաճար մուտք գործելիս առաջինը հանդիպում էին Գրիգոր Լուսավորչի գերեզմանին։ Նոյն տեղում էր գտնվում նաև Գրիգորիսի շիրիմը։ Իսկ Խադի գերեզմանը գտնվում էր տաճարի հարավային կողմում՝ կողմնական ավանդատան մեջ։

Ծանոթագրություններ
------------------

1. ↑  "Երզնկայի շրջանի եկեղեցիները և վանքերը". *web.archive.org*. 2020 թ․ փետրվարի 21. Արխիվացված է the original 2020 թ․ փետրվարի 21-ին. Retrieved 2021 թ․ հունիսի 23.
Մարտին Տովար ի Տովարի կտավը (1876), որտեղ պատկերված է կռչակագրի ստորագրումը
**Վենեսուելայի անկախության հռչակագիր** (իսպ.՝  Acta de la Declaración de Independencia de Venezuela), ընդունվել է Վենեսուելայի կոնգրեսի կողմից 1811 թվականի հուլիսի 5-ին, որի համաձայն վենեսուելացիները որոշում կայացրեցին հեռանալ իսպանական թագի իշխանությունից նոր անկախ պետություն ստեղծելու նպատակով։ Նոր հանրապետությունը պետք է հիմնվեր քաղաքացիների հավասարության, գրաքննությունից հրաժարման և խոսքի ու մտքի ազատության սկզբունքների վրա։ Այդ սկզբունքներն ամրագրված էին երկրի առաջին Սահմանադրությամբ։

Հռչակագրի տակ ստորագրեցին տաս նահանգներից յոթի ներկայացուցիչները։ Երեք նահանգներ (Մարակայբո, Կորո և Գուայանա) հրաժարվեցին մասնակցելու Հռչակագրին և մնացին Իսպանիայի իշխանության տակ։

Վենեսուելայի անկախության հռչակագրի գլխավոր հեղինակներն էին Կրիստոբալ Մենդոսան և Խուան Էրման Ռոսկիոն։ Այն վավերացվել է Կոնգրեսի կողմից 1811 թվականի հուլիսի 7-ին։ Հռչակագրի ստորագրման օրը Վենեսուելայում նշվում է որպես Անկախության օր։ Վենեսուելայի առաջին Կոնգրեսի արձանագրության բնօրինակը պահպանվում է Կարակասում` խորհրդարանի Պալատում։ Նախագահ Ուգո Չավեսի ստորագրությունը 2013 թվականի մայիսի 31-ին Մադուրոյի վարչակազմի կողմից որպես հարգանիքի նշան նախկին նախագահին ավելացվել է փաստաթղթի ցուցադրվող օրինակի վրա, ինչն առաջ է բերել ընդդիմադիր վարչակազմի վրդովմունքը։

Ծանոթագրություններ
------------------

1. ↑  "VenezuelaTuya". *Venezuela Tuya*. Retrieved 2017 թ․ հունիսի 25.
2. ↑  "Agregan la firma de Chávez al acta de Independencia de 1811" (in Spanish). Clarín. 2013 թ․ մայիսի 31. Retrieved 2013 թ․ մայիսի 28. `{{cite web}}`: Unknown parameter `|trans_title=` ignored (`|trans-title=` suggested) (help)CS1 սպաս․ չճանաչված լեզու (link)

Արտաքին հղումներ
----------------

* Facsímil del texto manuscrito original del Acta Solemne de Independencia existente en el Congreso de la República 1990
**Ֆեդոն Գիզիկիս** (հուն․՝ Φαίδων Γκιζίκης, հունիսի 16, 1917(1917-06-16), Վոլոս, Մագնեսիա, Թեսալիա, Հունաստան - հուլիսի 26, 1999(1999-07-26), Աթենք, Հունաստան), հույն ռազմական և պետական գործիչ,1967-1974 թվականներին «Սև գնդապետների» խունտայի անդամ, Հունաստանի նախագահը 1973-1974 թվականներին։

Կենսագրություն
--------------

1939 թվականին Գիզիկիսն ավարտել է հունական ռազմական ակադեմիան։ 1940 թվականին Ալբանիայի ճակատում մարտնչել է իտալացիների հետ։ Մասնակցել է 1946-1949 թվականների Հունական քաղաքացիական պատերազմին՝ կառավարության կողմից։ 1968 թվականին գնդապետ Գիզիկիսը եղել է Աթենքի ռազմական կառավարիչ։ 1971 թվականին Գիզիկիսը բարձր պաշտոն է զբաղեցրել Հունաստանի ցամաքային զորքերում։ 1973 թվականին նշանակվել է 1-ին հունական բանակի հրամանատար։

1973 թվականի նոյեմբերին Գեորգիոս Պապադոպուլոսին իշխանությունից հեռացնելուց հետո հունտայի նոր ղեկավար Դիմիտրիոս Իոաննիդիսը՝ Գիզիկիսի ընկերն ու նրա հայրենակիցը (Էպիրից), նրան նշանակել Է Հունաստանի նոր նախագահ։ 1974 թվականին Կիպրոսում հեղաշրջման տապալումից հետո քաղաքական ճգնաժամի ժամանակ Գիզիկիսը հանդիպել է հույն առաջատար քաղաքական գործիչների հետ, որից հետո որոշում է կայացրել իշխանությունից հեռացնել Իոաննիդիսին և նոր վարչապետ նշանակել Կարամանլիսին դրանից մի քանի ամիս անց Գիզիկիսը հրաժարական տվեց (նոր նախագահ դարձավ Միխայիլ Ստասինոպուլոսը)։

Ապրել է մենակ, մահացել է գրեթե աղքատության մեջ։

Ծանոթագրություններ
------------------

1. 1 2  Munzinger Personen (գերմ.)
2. 1 2
3. ↑  Eric Pace. "Phaidon Gizikis, '73 Greek Junta Officer, 82" (in անգլերեն). New York Times. Արխիվացված է the original 2012 թ․ փետրվարի 14-ին. `{{cite web}}`: Unknown parameter `|datepublished=` ignored (help)
4. ↑  *Metin Tamkoç* The Turkish Cypriot State. — K. Rustem & Brother, 1988. — С. 83. — ISBN 9963565123
5. ↑  The Greek Case, 1969. / European Court of Human Rights. — Martinus Nijhoff Publishers, 1972. — С. 386. — ISBN 9024713102
6. ↑  "Obituaries" (in անգլերեն). Los Angeles Times. Արխիվացված է the original 2012 թ․ փետրվարի 14-ին. `{{cite web}}`: Unknown parameter `|datepublished=` ignored (help)

Արտաքին հղումներ
----------------

* Richard Clogg. "Obituary: General Phaedon Gizikis" (in անգլերեն). The Independent. Արխիվացված է the original 2012 թ․ փետրվարի 14-ին. `{{cite web}}`: Unknown parameter `|datepublished=` ignored (help)
* *Harris M. Lentz* Heads of States and Governments. — McFarland, 1994. — С. 322. — ISBN 0899509266

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Չափորոշչային վերահսկողություն | GTAA: 101800 |

 |
**Armia Ludowa** (**AL**. լեհերենից թարգմանած՝ նշանակում է *Ժողովրդական բանակ*), Լեհական բանվորական կուսակցության ռազմական կազմավորում Երկրորդ համաշխարհային պատերազմի ժամանակաշրջանում։ Ստեղծվել է Երրորդ ռայխի գրաված Լեհաստանի տարածքում գործած *Ժողովրդական գվարդիայի* (լեհերեն՝ *Gwardia Ludowa*) վերակազմավորման միջոցով, գերմանացի զավթիչների դեմ զինված պայքար մղելու նպատակով։ Ընդ որում՝ ստեղծվել է Խորհրդային Միության տարածքում կազմավորված լեհական կոմունիստամետ կառավարության՝ *Ժողովրդական Ռադայի* (լեհերեն՝ *Krajowa Rada Narodowa*) 1942 թվականի հունվարի 1-ի հրամանագրի հիման վրա և ֆորմալ առումով ենթակա է եղել վերջինիս։ Գլխավոր հրամանատարը գեներալ Միխալ Ռոլա-Ժիմերսկին էր, շտաբի պետը՝ *Ժողովրդական գվարդիայի* նախկին հրամանատար Ֆրանցիշեկ Յուժվյակը։

Գերմանացի զավթիչների դեմ իր մղած պայքարում *Armia Ludowa*-ն համագործակցել է խորհրդային զորքերի հետ՝ խուսափելով առնչություն ունենալ Մեծ Բրիտանիայի մայրաքաղաք Լոնդոնում գտնվող լեհական վտարանդի կառավարության և վերջինիս նախաձեռնությամբ Լեհաստանում ստեղծված ու ավելի լայն թափով գործող *Armia Krajowa*-ի հետ (լեհերենից բառացի թարգմանած՝ նշանակում է *Հայրենի բանակ*. Լեհաստանում ծավալված Դիմադրության շարժման գլխավոր ուժն էր)։ 1944 թվականի հուլիսի վերջերին, երբ խորհրդային զորքերը մտել են Լեհաստան, *Armia Ludowa*-ի կազմում ընդգրկված էր շուրջ 30.000 մարդ, որոնցից առնվազն վեց հազարը լիարժեքորեն մասնակցել են մարտական գործողություններին։

1944 թվականի հուլիսի 21-ին *Armia Ludowa*-ն ներառվել է լեհական բանակի կազմում և խորհրդային զորքերի հետ ուս ուսի տված՝ շարունակել է մարտնչել գերմանացիների դեմ։

Նկատի առնելով *Armia Ludowa*-ի ունեցած սերտ կապերը Խորհրդային Միության հետ, որի փաստացի ղեկավարությամբ է ստեղծվել ու գործել, կարելի է նրան համարել թե՛ լեհական Դիմադրության շարժման և թե՛ խորհրդային պարտիզանական շարժման բաղկացուցիչ մաս։

Ծանոթագրություններ
------------------

1. ↑  § 22. Названия организаций, учреждений, предприятий, иностранных фирм
2. ↑  Прописные в названиях организаций
3. ↑  Kazimierz Sobczak, *Encyklopedia II wojny światowej.*, Warszawa 1975, s. 18.
4. ↑  | autor=Rada Krajowa Żołnierzy Armii Ludowej | titulo=przy Zarządzie Głównym Związku Kombatantów Rzeczypospolitej Polskiej i Byłych Więźniów Politycznych | data= | url= Archived 2016-03-03 at the Wayback Machine. |língua=polaco | acessodata=23 de novembro de 2012}}

Գրականություն
-------------

* Steven J Zaloga (1982). "The Polish People's Army". *Polish Army, 1939–1945*. Oxford: Osprey Publishing. ISBN 0-85045-417-4. `{{cite book}}`: External link in ``|chapterurl=`` (help); Unknown parameter `|chapterurl=` ignored (`|chapter-url=` suggested) (help)(չաշխատող հղում)

Արտաքին հղումներ
----------------

* (Լեհերեն) Armia Ludowa
* (Լեհերեն) ZKRPiBWP Polish veterans' organization

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: kn20121107005 · VIAF: 165177342 · WorldCat VIAF: 165177342 |

 |
**Papers, Please** (հայերեն` «**Փաստաթղթերը, խնդրում եմ**» կամ «**Թղթերը, խնդրում եմ**»), համակարգչային խաղ է, որը ստեղծվել է անկախ ծրագրավորող Լուկաս Պոուպի կողմից և թողարկվել է 2013 թվականի օգոստոսի 8-ին Windows և OS X հարթակների համար Steam թվային բաշխման համակարգի միջոցով։ 2014 թվականի փետրվարի 12-ին հասանելի դարձավ Linux-ի համար խաղի տարբերակը, 2014 թվականի դեկտեմբերի 12-ին թողարկվեց iOS-ի խաղի տարբերակը, իսկ 2022 թվականի օգոստոսի 5-ին հասանելի դարձավ Android սարքերի համար։

Այուժե
------

Խաղը սկսվում է 1982 թվականին Արստոտցկա կոչվող հորինված նահանգում գտնվող անցակետում։ Գլխավոր հերոսը շահում է աշխատանքի վիճակախաղը և աշխատանքի է անցնում որպես սահմանապահ ծառայության միգրացիոն ծառայության աշխատակից։ Ամեն խաղային օր խաղացողը հերթով ստուգում է միգրանտների փաստաթղթերը, ովքեր մտնում են անցակետ և փորձում են մտնել Արստոցկայի տարածք։ Խաղացողի խնդիրն է ստուգել դրանց իսկությունը և համապատասխանությունը բոլոր կանոններին, որոնք խաղացողը ստանում է ղեկավարությունից ամեն աշխատանքային օր։ Որքան շատ մարդկանց սպասարկի խաղացողը, այնքան ավելի շատ վարկեր նա կվաստակի՝ խաղային արժույթ։ Ամեն օրվա վերջում խաղացողն ինքն է ընտրում, թե ինչի վրա ծախսի վաստակած վարկերը, բայց չպետք է մոռանա, որ պետք է կերակրի և պահի նաև իր ընտանիքը։

Խաղի ընթացք
-----------

Գլխավոր հերոսը ներգաղթի սպա է գեղարվեստական Արստոցկա երկրում, ով աշխատում է Արևելյան Գրեշտինի անցակետում։ Աշխատանքի հետ մեկտեղ գլխավոր հերոսը ստանում է 8-րդ կարգի ծառայողական բնակարան, որտեղ ապրելու է ընտանիքի հետ։ Աշխատանքային օրվա ընթացքում օտարերկրացիները և վերադարձող համաքաղաքացիները հերթով մտնում են անցակետ և փաստաթղթեր ներկայացնում խաղացողին, որն իր հերթին պետք է ուսումնասիրի դրանք և որոշի՝ թույլ տալ այցելուին գնա Արստոցկա, թե ոչ:.

Ծանոթագրություններ
------------------

1. 1 2 3 4 5 6 7 8 9 10  Steam — 2003.
2. ↑
3. ↑  Cristina Costantini (2013 թ․ մայիսի 8). "New 'Papers Please' Video Game May Surprise You". *ABC News*. Արխիվացված է the original 2019 թ․ հոկտեմբերի 16-ին. Retrieved 2018 թ․ հուլիսի 17. `{{cite web}}`: Unknown parameter `|deadlink=` ignored (`|url-status=` suggested) (help)
4. 1 2 3  "Papers, please review". *IGN*. 2013 թ․ օգոստոսի 12. Արխիվացված է the original 2019 թ․ մայիսի 9-ին. Retrieved 2018 թ․ հուլիսի 17. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  Javy Gwaltney (2013 թ․ ապրիլի 14). "Glory to Arstotzka: Papers, Please and an interview with its creator". *Culture Mass*. Արխիվացված է the original 2014 թ․ հունվարի 11-ին. Retrieved 2018 թ․ հուլիսի 17. `{{cite web}}`: Unknown parameter `|deadlink=` ignored (`|url-status=` suggested) (help)
**Դիոկղետիանոսի պալատ** (խորվ.՝ Dioklecijanova palača), հռոմեական պալատ Խորվաթիայի Սպլիտ քաղաքում, որը կառուցվել է հռոմեական կայսր Դիոկղետիանոսի հրամանով։ Կայսրը Հռոմեական կայսրությունը կառավարել է 284- 305 թվականներին։ Դիոկղետիանոսի պալատը համարվում է Հռոմեական կայսրության ժամանակաշրջանի ամենալավ պահպանված պալատը։ 1979 թվականին պալատը Սպլիտի պատմական կենտրոնի հետ միասին ընդգրկվեց ՅՈՒՆԵՍԿՕ-ի Համաշխարհային ժառանգության օբյեկտների ցանկում։

Պատմություն
-----------

Դիոկղետիանոս կայսրը 293 թվականին բաժանել է Հռոմեական կայսրությունը չորս հիմնական մարզերի, որոնց կոչվում էին տետրարխիա։ Դիոկղետիանոսը իր համար վերցրեց Փոքր Ասիան և Բալկանները, իսկ կայսրության մնացած տարածքը բաժանվեց երեք համաղեկավարների միջև։ Դիոկղետիանոսը մայրաքաղաք դարձրեց Նիկոմեդիան, որը գտնվում էր Մարմարա ծովի ափին, սակայն երկու տարի անց նա սկսեց խոշոր պալատի շինարարություն՝ իր հայրենի Սոլին քաղաքի մոտակայքում՝ Ադրիատիկ ծովի ափին։ Կառուցումը ավարտվել է կայսեր տապալումից մի փոքր շուտ։ Գահազրկումից հետո Դիոկղետիանոսը հեռացավ մեծ քաղաքականությունից և կյանքի մնացած հատվածը ապրեց իր պալատում՝ զբաղվելով այգեգործությամբ։

Ավելի ուշ պալատ պատերից դուրս ազատ տարածություններում սկսեցին բնակություն հաստատել Սոլինի բնակիչները, որոնց համար պալատը դարձավ բարբարոսների հարձակումներից պաշտպանավայր։ Ճարտարապետական անսամբլը խիստ վերակառուցվել է, ներքին ողջ կահավորանքը գրեթե չի պահպանվել։ Աստիճանաբար պալատի տարածքում և դրա շուրջը սկսեց աճել Սպլիտ քաղաքը։ Պալատի տարածքում գտնվող Դիոկղետիանոսի դամբարանը վերափոխվել է քրիստոնեական տաճարի։ Պալատի նկուղները քաղաքի նավահանգստի վերակառուցման ժամանակ վեր են ածվել նավահանգստային ամբարների։ Պալատը վերաբացվել է բրիտանացի ճարտարապետ Ռոբերտ Ադամի կողմից, ով տվել է պալատի ընդարձակ նկարագիրը 1764 թվականին։ Ադամը բրիտանական ճարտարագիտական պրակտիկա է մտցրել «դիոկղետիանոսյան պատուհան» հասկացությունը, որը գիտնականը ուսումնասիրել է Սպալատոյում եղած ժամանակաշրջանում։

Ներկայումս պալատական համալիրը զբաղեցնում է Սպլիտի պատմական կենտրոնի մեծ մասը։ Դրա ներսում առկա են բնակելի շինություններ, ռեստորաններ, խանութներ և հյուրանոցներ։

Ծանոթագրություններ
------------------

1. ↑  C. Michael Hogan. "Diocletian's Palace". The Megalithic Portal. Արխիվացված from the original on 2012 թ․ ապրիլի 1. Retrieved 2009 թ․ հունիսի 7. `{{cite web}}`: Unknown parameter `|datepublished=` ignored (help)
2. 1 2  Croatia Traveller: Diocletian’s Palace
3. ↑  *Фёдорова Е. В.* Императорский Рим в лицах
4. ↑  *Максаковский В. П.* Всемирное культурное наследие, М.:Агентство «Издательский сервис», 2000
5. ↑  Susan Pigg. "Winds of change". Toronto Star. Արխիվացված from the original on 2012 թ․ ապրիլի 1. Retrieved 2009 թ․ հունիսի 6. `{{cite web}}`: Unknown parameter `|datepublished=` ignored (help)

Արտաքին հղումներ
----------------

* Adam Robert *Ruins of the Palace of the Emperor Diocletian at Spalatro in Dalmatia*
* Historical Complex of Split with the Palace of Diocletian

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4330517-9 · LCCN: sh86005628 · NKC: kn20080616005 · VIAF: 312929075 · WorldCat VIAF: 312929075 |

 |
**Սպիտակ շոկոլադ**, շոկոլադ, որը արտադրվում է կակաոյի յուղից, շաքարից, կաթի փոշուց և վանիլից, առանց կակաոյի փոշի ավելացնելու, որի պատճառով այն ունի փղոսկրի գույն (հաճախ դեղնավուն երանգով) և պարունակում է մինիմում անտիօքսիդանտ, ինչպիսիք են տեոբրոմինը և կոֆեինը։

Իր յուրահատուկ համի համար այդ սնունդը պարտական է կաթի փոշուն, որը ունի կարամելային համ, և որպես բուրմունք հիմնականում օգտագործվում է վանիլինը։

ԱՄՆ-ում և Եվրոպական երկրներում այդ սննդի պատրաստման համար իրականացնում են լուրջ պահանջներ։ Մասնավորապես, հիմնավորված է, որ կակաոյի յուղը բաղադրության մեջ չի կարող 20%-ից ցածր լինել։ Ի տաբերություն դասական շոկոլադի, սպիտակ շոկոլադը չի պարունակում կակաոյի փոշի։

Առաջին սպիտակ շոկոլադը արտադրել է 1930 թվականին շվեյցարական «Nestlé» կոնցեռնը, փորձելով այդ եղանակով օգտագործել կակաոյի յուղի ավելցուկը։ Սպիտակ շոկոլադը մեծ ճանաչում ունեցավ կես դար հետո՝ 1980-ական թվականներին։

Տնային պայմաններում սպիտակ շոկոլադից և կոկոսի ձողիկներից կարելի է պատրաստել նմանատիպ կոնֆետ՝ «Ռաֆաելլո»։ Հրուշակեղենի ժամանակակից արտարությունում օգտագործվում են զանազան մթերքներ, որոնք արտաքուստ հիշեցնում են սպիտակ շոկոլադը, բայց իրականում պատրաստված են հիդրոգենացված ճարպից` առանց կակաոյի։

Ծանոթագրություններ
------------------

1. 1 2  America Is Going Sweet on White Chocolate - New York Times
2. ↑  EUR-Lex - 32000L0036 - EN
3. ↑
4. ↑  White Chocolate Made Of
5. ↑  Конфеты "Рафаэлло" - кулинарный рецепт
6. ↑
**Bibcode**, իդենտիֆիկատոր, որը օգտագործվում է շատ աստղագիտական տվյալների բազաներում և կատալոգներում գրականության հղումների նշման համար։ Bibcode-ը նախագծվել է օգտագործելով SIMBAD-ը և արտագալակտիկական օբյեկտենրի տվյալների բազան (NASA/IPAC Extragalactic Database (NED)), սակայն այժմ այն օգտագործվում է ավելի լայնորեն, օրինակ ADS-ում (ՆԱՍԱ-ի Աստղաֆիզիկական տեղեկատվական համակարգ)։ Կոդը կազմված է 19 սիմվոլներից և ունի հետևյալ տեսքը՝

YYYYJJJJJVVVVMPPPPA ,
որտեղ YYYY - հրատարակման տարվա 4 թվերն են, JJJJJ - ամսագրի/մենագրության/ձեռնարկի կոդը։ Եթե հղումը ամսագրի վրա է, VVVV - հատորի համարն է, M-ն նշանակում է ամսագրի մասի տառային ինդեքսը (օրինակ՝ L Նամակներ սեկցիայի համար), PPPP - սկզբնական էջի համարը, A - առաջին հեղինակի անվան առաջին տառը։ Կետերը (.) օգտագործվում են չլրացված դաշտերի լրացման համար, որպեսզի կոդի երկարությունը միշտ մնա նույնը, կետերը ավելացվում են աջից JJJJJ կոդի համար և ձախից հատորի կամ էջի համարի համար։

Տես նաև
-------

* Թվային օբյեկտի իդենտիֆիկատոր

Ծանոթագրություններ
------------------

1. 1 2  Մ. Շմիտց, Գ. Հելոու, Պ. Դյուբուա, Ս. ԼաԳու, Բ. Մադոր, Հ. Գ. Կորվին և Ս. Լիստեվեն (1995). "NED և SIMBAD ձևափոխումները Բիբլիոգրաֆիկ հղումային կոդավորման համար". *տեղեկատվական և առցանց տվյալները աստղագիտությունում*. Կլուեր ակդեմիք Փաբլիշինգզ. ISBN 0-7923-3659-3. Retrieved 2011 թ․ հունիսի 22. `{{cite book}}`: Unknown parameter `|editors=` ignored (`|editor=` suggested) (help)CS1 սպաս․ բազմաթիվ անուններ: authors list (link)
2. 1 2  "ADS տվյալները, օժանդակ էջեր". ՆԱՍԱ-ի ADS. Արխիվացված from the original on 2012 թ․ օգոստոսի 27. Retrieved 2007 թ․ նոյեմբերի 5.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2777624051 |

 |
**Lollapalooza**, ամենամյա երաժշտական փառատոն, որը անցկացվում է Չիկագոյում (ԱՄՆ), ցուցադրում է այլընտրանքային, ծանր մետալ, հիփ հոփ և փանկ ռոք խմբերի ելույթներ, պարային և կատակերգական շոուներ, ինչպես նաև արհեստագործների վարպետություն։ Բացի այդ, այն տրամադրում է հարթակ ոչ առևտրային կազմակերպությունների և քաղաքականացված խմբերի համար։ Փառատոնը ծրագրել և ստեղծել է Փերի Ֆարելը 1991 թվականին, որպես իր՝ *Jane's Addiction* խմբի հրաժեշտի շրջագայության։ Այնուամենայնիվ, դրանից հետո *Lollapalooza*-ն սկսել է անցկացվել ամեն տարի մինչև 1997 թվականը ու վերածնվել է 2003 թվականին։ Ստեղծվելու պահից սկսած փառատոնտ անց է կացվում Հյուսիսային Ամերիկայում։ 2004 թվականին փառատոնի կազմակերպիչները որոշել էին երկարացնել դրա տևողությունը մինչև երկու օր, սակայն տոմսերի վատ վաճառքները ստիպել են հրաժարվել այդ մտքից։ 2005 թվականին Ֆարելը և Ուիլյամ Մորիսի գործակալությունը պայմանագիր կնքեցին *Capital Sports Entertainment* ընկերության հետ (այժմ կոչվում է *C3 Presents*, հիմնված Օսթինում, Տեխաս) և վերափոխեցին *Lollapalooza*-ի ձևաչափը, որպես հանգստյան օրերին անցկացվող փառատոն, Չիկագոյի Գրանտ-պարկում։ 2011 թվականին *Geo Events* ընկերությունը ներկայացրել է միջոցառման Բրազիլական տարբերակը, որն անցկացվել է Սան Պաուլոյի *Jockey Club*-ում՝ 2012 թվականի ապրիլի 7-ին և 8-ին։ Փառատոնի ամբողջ պատմության ընթացքում ակնտեղ հանդես են եկել Twenty one Pilots, Pearl Jam, Rage Against The Machine, Nine Inch Nails, Jane's Addiction, Soundgarden, Smashing Pumpkins, Alice In Chains, Tool, Red Hot Chili Peppers, Hole, 30 Seconds To Mars, The Strokes, The Killers и Green Day, M83 խմբերը։

Էթիմոլոգիա
----------

Բառը գալիս է ուշ տասնիններորդ/վաղ քսաներորդ դարի ամերիկյան արտահայտությունից, որը նշանակում է «արտասովոր ինչ-որ բան, ինչպես նաև վառ օրինակ»։ Գրվում կամ արտասանվում է որպես «lollapalootza» կամ «lalapaloosa»։ Երկրորդ համաշխարհային պատերազմի ժամանակ, ԱՄՆ-ի որոշ զինվորներ խաղաղօվկիանոսյան ճակատում, այն օգտագործում էին որպես գաղտնաբառ մարդկանց, լրտեսների կամ անծանոթների բանավոր ստուգման, այն հիմքով,որ ճապոներենում ձայնային [l] գոյություն չունի (այնպես որ ճապոնացիները [l]-ի փոխարեն ասում են [r]), բառը ամերիկյան ծագում ունի, և նույնիսկ ամերիկյան անգլերեն տարբերակում լավ կողմնորոշված օտարները կարող են սխալվել կամ չիմանալ այս արտահայտությունը։

Ծանոթագրություններ
------------------

1. ↑  The Associated Press. «Lollapalooza 2004 cancels all dates». *USA Today*. June 22, 2004.
2. ↑  Earliest known use was in 1896. *Merriam-Webster Online Dictionary*. Retrieved 2009-10-18.
3. ↑  Appleton, Victor. "Chapter XIV, Mysterious Disappearances". *Tom Swift and His Big Tunnel*.

Արտաքին հղումներ
----------------

* **Պաշտոնական կայքը** փառատոնի
* Lollapalooza Chile 2014
**Հարձակում Չեչնիայի խորհրդարանի վրա**, ահաբեկչական գործողություն, որն իրականացվել է 2010 թվականի հոկտեմբերի 19-ին, ինչի արդյունքում զոհվեց 7 մարդ (ներառյալ չորս հարձակվողներին) և վիրավորվեց 17 մարդ։

Հարձակում
---------

2010 թվականի հոկտեմբերի 19-ի տեղական ժամանակով առավոտյան 8.40-ին Գրոզնիի խորհրդարանի շենքի մոտ եկավ ավտոբուս, որի մեջ էին գտնվում չորս տղամարդ։ Տեսնելով, շենք մտնող պատգամավորների ավտոշարասյունը, նրանք դուրս եկան պատգամավորների ավտոշարասյան հետքի վրա և 8.45 անկանոն կրակ բացեցին պատգամավորների ու պահակախմբի վրա։ Հրաձգության ընթացքում զոհվեց 3 մարդ, երկու պատգամավորներին ուղղեկցող ոստիկաններ և տնտեսվարը (հարձակվողներից մեկը ընդունել էր նրան, որպես պատգամավոր) վիրավորվեց 7 մարդ։ Պատասխան կրակով սպանվեցին հարձավողներից երկուսը։ 8.52 մնացած երկու ահաբեկիչները մտան շենք, սկսեցին մտնել սենյակներ ու անկանոն կրակ բացել (նաև նրանք անկանոն կրակ էին բացում պատուհաններից)։ Արդյունքում նրանք վիրավորեցին ևս 8 մարդու։ Առավոտյան 9-ին, երբ նրանց մոտ վերջացան փամփուշտները նրանք հերթականությամբ պայթեցրեցին իրենց։

Ծանոթագրություններ
------------------

1. ↑  "Terrorists launch deadly attack on Chechen parliament (Update 1)". RIA Novosti. 2010 թ․ հոկտեմբերի 19.

Արտաքին հղումներ
----------------

* "В нападении на здание парламента в Грозном участвовали четыре боевика". Радио Свобода. Արխիվացված from the original on 2012 թ․ հուլիսի 2. Retrieved 2012 թ․ մայիսի 30. `{{cite web}}`: Unknown parameter `|datepublished=` ignored (help)
**Արմեն Տատինցյան** (հոկտեմբերի 4, 1981(1981-10-04), Հայկական ԽՍՀ, ԽՍՀՄ), հայ ֆուտբոլիստ, Կապանի «Գանձասար» ֆուտբոլային ակումբի պաշտպան։ Հանդիսանում է թիմի ավագը։

Ակումբային կարիերա
------------------

Արմեն Տատինցյանն այն ֆուտբոլիստն է, որը հավատով ու ճշմարտությամբ ծառայում է մեկ ակումբի։ Այդ ակումբը Կապանի «Գանձասարն» է։ 2001 թվականին Տատիցյանը իր նորամուտը նշել է «Լեռնագոտի»-ում։ 2004 թվականի սկզբին, առաջնության մեկնարկից առաջ, ակումբը հայտնվել էր ճգնաժամային իրավիճակում։ «Լեռնագործ» անունը տրվել է «Արարատին», իսկ ակումբը վերածվել է «Գանձասարի», որը սկսել է խաղալ Առաջին լիգայում։ Տատինցյանը, չնայած ակումբի խնդիրներին, շարունակում էր խաղալ թիմում։ Իր նվիրումով իրավունք է նվաճել կրելու կապիտանի թևկապը։ 2008 թվականին թիմի հետ դարձել է բրոնզե մեդալակիր, իսկ հաջորդ մրցաշրջանում նորամուտը նշել է եվրագավաթներում, որտեղ «Գանձասարը» 0:6 հաշվով պարտվել է հոլանդական «Բրեդեին», իսկ 0:2 հաշվով՝ տանը։ Եթե 2004 թվականից հաշվի առնենք «Գանձասարի» պատմությունը, ապա Տատինցյանը դարձավ այն ֆուտբոլիստը, որը «Գանձասարի» 100-րդ գոլը խփեց Պրեմյեր լիգայում։ Դա տեղի ունեցավ 2010 թվականի առաջնության 10-րդ տուրում։ Իսկ եթե պատմությունը հաշվի առնենք 1963 թվականից, ապա այդ խաղացողը Արտյոմ Բերնեցյանն է։

Ելույթների վիճակագրություն
--------------------------

*Ըստ 2011 թվականի նոյեմբերի 19-ի տվյալների*

| Ակումբ | Ժամանակաշրջան | Մրցաշար | Գավաթ | Եվրոգավաթ | Բոլորը |
| --- | --- | --- | --- | --- | --- |
| Մրցախաղեր | Գոլեր | Մրցախաղեր | Գոլեր | Մրցախաղեր | Գոլեր | Մրցախաղեր | Գոլեր |
| Գանձասար | 2001 | 16 | 0 | 0 | 0 | 0 | 0 | 16 | 0 |
| 2002 | 21 | 0 | 0 | 0 | 0 | 0 | 21 | 0 |
| 2003 | 22 | 1 | 0 | 0 | 0 | 0 | 22 | 1 |
| 2004 | 28 | 3 | 0 | 0 | 0 | 0 | 28 | 3 |
| 2005 | ? | ? | ? | ? | 0 | 0 | ? | ? |
| 2006 | 9 | 0 | 0 | 0 | 0 | 0 | 9 | 0 |
| 2007 | 26 | 0 | 1 | 0 | 0 | 0 | 21 | 0 |
| 2008 | 23 | 0 | 4 | 0 | 0 | 0 | 27 | 0 |
| 2009 | 19 | 1 | 2 | 0 | 2 | 0 | 23 | 1 |
| 2010 | 22 | 1 | 2 | 0 | 0 | 0 | 24 | 1 |
| 2011 | 24 | 0 | 3 | 0 | 0 | 0 | 27 | 0 |
| 2012/13 | 0 | 0 | 0 | 0 | 0 | 0 | 0 | 0 |
| Բոլորը | 210 | 6 | 12 | 0 | 2 | 0 | 224 | 6 |
| Ամբողջ կարիերայի ընթացքում | 210 | 6 | 12 | 0 | 2 | 0 | 224 | 6 |
|

Ձեռքբերումներ
-------------

* Հայաստանի առաջնության բրոնզե մեդալակիր 2008, 2011

Ծանոթագրություններ
------------------

1. ↑  
"10-й тур: Review" (in ռուսերեն). Armsport.am. Retrieved 10.12.2010. `{{cite web}}`: Unknown parameter `|datepublished=` ignored (help)

Արտաքին հղումներ
----------------

* Профиль на официальном сайте ФФА (ռուս.)
* Профиль на footballdatabase.eu (անգլ.)
* Ֆուտբոլիստի էջը *soccerway.com* կայքում(անգլ.)
**Եվրոյի նշան** (€)` նշան է, որը գործածվում է Եվրամիության եվրո արժույթը նշանակելու համար։

Պատմություն
-----------

Եվրոյի նշանը գործածության մեջ է դրվել 1996 թ. դեկտեմբերի 12-ին։ Ըստ Ստանդարտացման միջազգային կազմակերպության ISO 4217 ստանդարտի եվրոն նշվում է **EUR** կոդով։

Տեսքը
-----

Եվրոյի նշանի պաշտոնական գրաֆիկական պատկերը։
Եվրո արժույթի նշանն ստեղծվել է նախկինում գոյություն ունեցած Եվրոպական միասնական արժույթի ₠ նշանի նմանությամբ։ Եվրահանձնաժողովի հայտարարած մրցույթին ներկայացված տասն աշխատանքներից հաղթող է ճանաչվել բելգիացի պատկերաստեղծ Ալեն Բիլյեի առաջարկած նշանը։  

Նշանն իրենից ներկայացնում է բառի առաջին տառի ոճային ձևափոխված տեսքը` արժույթի նշաններին բնորոշ երկու հորիզոնական գծիկներով։

Windows համակարգ ունեցող համակարգչի ստեղնաշարով եվրոյի նշանը կարելի է ստանալ սեղմած պահելով Parameter **text** is empty

```
հավաքելով Parameter **text** is empty
```

Parameter **text** is empty
Parameter **text** is empty
Parameter **text** is empty

```
թիվը։ Mac OS-ով համակարգիչների դեպքում նշանն ստացվում է [Alt **Shift**]
գործողությունը կատարելով։
```

* Յունիկոդում ներկայացված է `U+20ac` կոդով։

Գործածությունը
--------------

Ի տարբերություն դոլարի նշանի, եվրոյի նշանը դրվում է գինն արտահայտող թվից հետո, առանց արանք թողնելու, օրինակ՝ 6.27€։ Սակայն, բացառություն կազմող որոշ երկրներում՝ Գերմանիայում, Իրլանդիայում, Մալթայում, Նիդերլանդներում և Ուելսում հակառակն է՝ նշանը դրվում է թվից առաջ՝ €6.27։

Ծանոթագրություններ
------------------

1. ↑  "Belg Alain Billiet ontwierp het euroteken". *Gazet van Antwerpen* (in նիդերլանդերեն). Արխիվացված է the original 2012 թ․ ապրիլի 1-ին. `{{cite news}}`: Unknown parameter `|trans_title=` ignored (`|trans-title=` suggested) (help)CS1 սպաս․ չճանաչված լեզու (link)

Արտաքին հղումներ
----------------

|  |  |
| --- | --- |
|  | Եվրոյի նշան Վիքիպահեստում |

* Euro name and symbol
**Բեցիբուկա** (հնց.՝ *Բետսիբոկա* և *Բետզիբոկա*), գետ Մադագասկար կղզու հյուսիսարևմտյան մասում։ Երկարությունը 525 կմ է։ Այն կղզու խոշորագույն գետն է։ Հայտնի է իր կարմիր-շագանակագույն գույնով, որը բացատրվում է մեծ քանակությամբ նստվածքներով, որ գետը տանում է դեպի ծով։

Աշխարհագրություն և օգտագործում կենցաղում
----------------------------------------

Բեցիբուկան սկիզբ է առնում կղզու կենտրոնական մասի լեռներում, Անտանանարիվու նահանգի հյուսիսում։ Գետն առաջանում է Ամպարիխիբե և Դզաբու գետերի միաձուլումից, ապա հոսում է դեպի հյուսիս։ Մաևատանանա բնակավայրից ոչ հեռու դուրս է գալիս հարթավայր և ընդունում (ձախից) իր ամենամեծ վտակի՝ Իկուպա գետի ջրերը։ Այդտեղից մինչև Կամուր գետի հետ միաձուլման վայրը՝ Ամբատուբուենի բնակավայրի մոտ (40 կմ հատվածի վրա), գետի հոսանքի երկայնքով տեղակայված են բազմաթիվ փոքր լճեր։ Մարուվուայ բնակավայրի կողքին Բեցիբուկան թափվում է Մոզամբիկի նեղուցի Բումբետուկա ծովախորշ՝ ձևավորվելով դելտա։ Ծովախորշից դուրս եկող ճանապարհին Մախաձանգա նավահանգստային քաղաքն է։

Գետը նավարկելի է գետաբերանից 130 կմ հեռավորության վրա, իսկ ներքևի հատվածում կան բրնձի դաշտեր։

Բնապահպանություն
----------------

Բեցիբուկի և Բումբետուկա ծովախորշի կազմած դելտան տիեզերքից
Բեցիբուկայի կապույտ-շագանակագույն ջրերն էկոլոգիական աղետի նշան են։ Արևադարձային անտառի զանգվածային ծառահատումը, որը կղզու միակ բնական ծածկույթն էր, զգալիորեն արագացրել է հողի էրոզիայի գործընթացը նրա հյուսիսարևմտյան մասում։ Վերջին 50 տարիների ընթացքում մշակելի-ոռոգովի հողերի և արոտավայրերի յուրացումը հանգեցրել է նրան, որ լվացվող հողերի ծավալը, որոնց մեծ մասը երկաթով և այլումինով հարուստ հողեր են, կղզու որոշ հատվածներում մեկ հեկտարի վրա հասել է 250 տոննայի։ Դա գրանցված առավելագույն ցուցանիշն է ողջ աշխարհում։

Գետի կողմից բերվող նստվածքները կուտակվում են գետաբերանում և արագացնում Բումբետուկա ծովախորշի տիղմակալումը։ 1947 թվականին Մաղաձանգա քաղաքի նավահանգստային կառույցները տեղափոխվեցին ներքին ափ, որպեսզի օվկիանոսային նավերը չխրվեն ծանծաղուտի մեջ։

2009 թվականի հունվարին երկու հաջորդական արևադարձային ցիկլոններ Բեցիբուկայում առաջացրին ջրհեղեղ. գետը խիստ վարարեց և ափամերձ լճերը լցվեցին տիղմով։

Ծանոթագրություններ
------------------

1. ↑  Бетсибока // Малый энциклопедический словарь Брокгауза и Ефрона: В 4 томах. — СПб. 1907—1909.
2. ↑  "Бетзибока". *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.
3. 1 2  "Sediment Laden Drainages" (in անգլերեն). Институт исследования Луны и планет, USRA. Արխիվացված է the original 2012 թ․ մարտի 29-ին. Retrieved 2009 թ․ մարտի 31. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Earth from Space" (in անգլերեն). NASA. Արխիվացված է the original 2012 թ․ մարտի 29-ին. Retrieved 2009 թ․ մարտի 31. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Betsiboka River Floods, Madagascar-January 2009" (in անգլերեն). NASA Image of the Day. Retrieved 2009 թ․ մարտի 31. `{{cite web}}`: Unknown parameter `|datepublished=` ignored (help)
**Էլբոու** (անգլ.՝ Elbow River), գետ հարավային Ալբերտա երկրամասում, Կանադա։ Սկիզբ է առնում Կանադական ժայռոտ լեռներից։ Թափվում է Բոու գետը՝ Կալգարի քաղաքի մերձակայքում։

Երկարությունը 120 կմ, ջրավազանի լայնությունն է 1200 կմ².

Էլբոու գետը հանրաճանաչ է մարզիկների շրջանում, որոնք զբաղվում են թիավարությամբ։ Առավել հայտնի վայրեր են՝ Ալեն Բիլի պատնեշը, Չմոռանաս ինձ (անգլ.՝ Forgetmenot) և Էլբոուի ջրվեժը։

Էլբոուում ջրի մակարդակը սաստիկ փոփոխական է։ 2005 թվականի հունիսին գետը ափերից դուրս է եկել և վերջին 200 տարում առաջացրեց ամենամեծ հեղեղը։ Հեղեղը ամբարտակի պատնեշի վրայից դուրս թափվեց և ավելի քան 1500 Կալգարիի բնակիչներ, որոնք բնակվում էին ջրածածկ գոտում, էվակուացվեցին։

Աշխարհագրություն
----------------

Էլբոուի ջրվեժը վերին հոսանքում
Գետը սկիզբ է առնում Էլբոու լճից, որը գտնվում է Կանադական ժայռոտ լեռներում՝ Elbow-Sheep Wildland Provincial Park, և հոսում է նախալեռներից դեպի Բրըգ Կրիկ գյուղ։ Էլբոուն անցնում է Alberta Highway 22-ից և հասնում է Սփրինգբընկ գյուղական բնակավայրին և արևմուտքից Կալգարիա հնդկական ռեզերվում։ Քաղաքի մոտ գետը թափվում է արհեստական դելտայի և Գլենմուր ջրամբարի մեջ, որոնք Կալգարիի խմելու ջրի երկու հիմնական աղբյուրներից են։ Այնուհետև գետը թեքվում է հյուսիս, անցնելով բնակելի շրջաններից դեպի քաղաքի կենտրոն, անցնում է նաև Մակլաուդ Թրեյլը, հոսում է Կալգարիի Ստամպիդի ստադիոնի մոտով, և թափվում է արևմուտքից Կալգարի կենդանաբանական այգուց Բոու գետը։

Գետն ունի 120 կմ երկարություն և 1200 կմ² ջրավազանի տարածությունը։ Սկսվում է Էլբոուի լեռնաշղթայից մոտավորապես 2100 մ բարձրության վրա, թեքությունը գետաբերանում մոտավոր 1 % է Բոուի թափվող վայրից 1040 մ բարձրության վրա։

Վտակներ
-------

* Այրոնի Վտակ Айрон(անգլ.՝ Iron Creek)
* Բրըգի վտակ(անգլ.՝ Bragg Creek)
* Հարիսի վտակ(անգլ.՝ Harris Creek)
* Փրայմզի վտակ(անգլ.՝ Primez Creek)
* Միլբյորնի վտակ(անգլ.՝ Millburn Creek)
* Սփրինգբընկի վտակ(անգլ.՝ Springbank Creek)
* Կալենի վտակ(անգլ.՝ Cullen Creek)
* Մըյի վտակ(անգլ.՝ May Creek)
* Լոտի վտակ(անգլ.՝ Lott Creek)

Պատկերասրահ
-----------

* Էլբոու լիճԷլբոու լիճ
* Գետը վերին հոսանքումԳետը վերին հոսանքում
* Ջրամբար Գլենմուր ԿալգարիումՋրամբար Գլենմուր Կալգարիում
* Բոուի գետախառնուրդԲոուի գետախառնուրդ

Ծանոթագրություններ
------------------

1. 1 2 3  Elbow River Watershed Partnership. "Description of the Elbow Watershed". Արխիվացված է the original 2003 թ․ մայիսի 25-ին. Retrieved 2009 թ․ մայիսի 24. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  City of Calgary. "2005 Flood Report". Արխիվացված է the original 2006 թ․ հոկտեմբերի 4-ին. Retrieved 2009 թ․ մայիսի 24. `{{cite web}}`: Unknown parameter `|deadlink=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: sh2006005217 · VIAF: 315162956 · WorldCat VIAF: 315162956 |

 |
Անվան այլ կիրառումների համար տե՛ս՝ Խազ (այլ կիրառումներ)
**Խազեր**, հայկական միջնադարյան երաժշտության գրության նշաններ, որոնցով տարբեր համակարգերում, տարբեր մանրամասնությամբ հաստատագրվել են հոգևոր, մասամբ աշխարհիկ երգեր։ Բնույթով հարում են նևմային գրության նշաններին, սակայն ձևերով, անվանումներով և նշանակությամբ ինքնուրույն են։

Կիրառում
--------

Գրվել են տողից վեր՝ եթե մեկ վանկին մեկ-երկու խազ է ընկնում և տողում եթե մեկ վանկի խազերը շատ են։ Լայն առումով խազերի մեջ ընդգրկված են նաև հայերենի առոգանության և տրոհության նշանները, այբուբենի այն բաղաձայներն ու կիսաձայնը, որոնք երաժշտական համակարգում կիրառվել են որպես լրացուցիչ նշումներ և մոնոդիկ երաժշտական ձայնեղանակների տառային նշումները, որ կոչվել են «Բանալի խազեր»։ Խազերի քանակը, ձևերը, անվանումները և դրանց վերագրված նշանակությունները ժամանակի ընթացքում փոփոխվել են։ խազերից մի քանիսը հետագայում օգտագործվել են նոր հայկական նոտագրության համակարգում։

Անվան ծագումնաբանություն
------------------------

Ըստ Հրաչյա Աճառյանի խազ բառը փոխառվել է Կովկասյան լեզուներից, և նշանակում է «գիծ, գիր, ձայնագրական նշան, սյունի կամ ձեռքի ակոսաձև գծերը, նետի վարի ծայրի ճեղքը»։ Նույն բառից է գալիս «խազել» բայը, որը նշանակում է «գծել» կամ «մարմինը ճղել, ճեղքել»։

* Որոշ խազեր
* ԱռանձնատրոպԱռանձնատրոպ
* ԲազմեղանակԲազմեղանակ
* ԲենկորճԲենկորճ
* ԲութԲութ
* ԴողԴող
* ԵրկարԵրկար
* ԶարկԶարկ
* ԷկորճԷկորճ
* Թագատրոպ կամ թագաւորատրոպԹագատրոպ կամ թագաւորատրոպ
* ԹաշտԹաշտ
* ԹուրԹուր
* Խածբեկ կամ հարԽածբեկ կամ հար
* Խածլէ կամ հարկորճայԽածլէ կամ հարկորճայ
* ԽաղԽաղ
* ԽոսրովայինԽոսրովային
* ԹուրԹուր
* ԽումԽում
* ԽունճԽունճ
* ԾանրատրոպԾանրատրոպ
* ԾնկներԾնկներ
* ԾունկԾունկ
* ԿորճայԿորճայ
* Կուռ զրեհիկԿուռ զրեհիկ
* ՀանգոյցՀանգոյց
* ՀարուկՀարուկ
* ՀուհայՀուհայ
* ՁակորճՁակորճ
* ՁայնդարձՁայնդարձ
* Յարեշտ կամ արաշեշտՅարեշտ կամ արաշեշտ
* ՆերքնախաղՆերքնախաղ
* ՇեշտՇեշտ
* ՈղոմնեակՈղոմնեակ
* ՊարոյկՊարոյկ
* ՍուղՍուղ
* ՍուրՍուր
* ՍտորադիրՍտորադիր
* ՎերադիրՎերադիր
* ՎերնախաղՎերնախաղ
* ՓաթութՓաթութ
* ՓուշՓուշ
* ՔաշՔաշ
* ՔարքաշՔարքաշ
* ՔմազարդՔմազարդ
* ՔմատրոպՔմատրոպ

Տես նաև
-------

* Խազագրություն

Ծանուցումներ
------------

1. ↑  Հայկական Սովետական Հանրագիտարան
2. ↑  Հրաչեայ Աճառեան (1926). *Հայերէն արմատական բառարան*. Երևանի Համալսարանի Հրատարակչութիւն. `{{cite book}}`: Unknown parameter `|city=` ignored (`|location=` suggested) (help)(չաշխատող հղում)

Արտաքին հղումներ
----------------

* Անուններ.քոմ վավերագրական ֆիլմ․ Արթուր Շահնազարյան
* Հայերը վավերագրական ֆիլմ․ Արթուր Շահնազարյան

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 703)։*  |
**Կահիրեի մանկական թանգարան**, մանկական թանգարան Կահիրեում, հիմնադրվել է որպես Եգիպտոսի Բրիտանական թանգարանի հետ համագործակցության մաս։ Բացվել է 2011 թվականի սեպտեմբերին։

Մանկական թանգարանը համարվում է ամենամեծ թանգարանը երեխաների համար արաբական աշխարհում և Աֆրիկայում։ Գտնվում է Հելիոպոլիսի անտառապուրակում, որտեղ բույսին մատակարարում են անվան և նկարագրման աղյուսակով։

Պատմություն
-----------

Թանգարանի հիմնադրման գաղափարը պատկանում էր Սյուզան Մուբարաքին (Եգիպտոսի այն ժամանակվա նախագահի կինն էր, թանգարանի երկրորդ հարկում դրված է նրա արձանը, որը նվիրել է Բրիտանական թանգարանը ի նշան եգիպտացի երեխաների մասին հոգ տանելու, արձանը հորդորում է երեխաներին հարստացնել իրենց գիտելիքները):

Թանգարանի բացմանը մասնակցել են մասնագիտացված եգիպտական և համաշխարհային փորձագետների աշխատավոր խմբեր` գիտության, տեխնոլոգիայի, ֆիզիկայի, պատմության, աշխարհագրության, քաղաքակրթության, երկրաբանության, ճարտարապետության ոլորտում, ինչպես նաև ցուցահանդեսների նախագծման մասնագետներ։

Ցուցադրանմուշներ
----------------

Մեծ ակցենտ է կատարվել Եգիպտոսի պատմությանը, սկսած հնագույն ժամանակներից` հագուստ, ոռոգման համակարգ, մանման և ջուլհակության գործընթացները, Ռոզետայի քարի օգնությամբ եգիպտական գրի պատմությունը, հին նավակառուցումը և բուրգի ներքին կառուցվածքը։

Սրահ, որը նվիրված է Կարմիր ծովին, ցուցադրում է ծովի բուսական աշխարհը և կենդանական աշխարհը, էկոլոգիական խնդիրների գոյության նկարագրության բովանդակությունը։ Գոյություն ունի ցուցանմուշներ, նվիրված անապատների կենդանիներին և բույսերին, պատմվածք դրանց ընտելացման եղանակների մասին։ Ունի սրահ մարդու կառուցվածքի մասին, արհեստավորական սրահ, ինչպես նաև բազմաթիվ նյութերի տեղեկատու սրահ։

Ծանոթագրություններ
------------------

1. ↑  В Каире будет открыт Детский египетский музей Archived 2012-01-25 at the Wayback Machine. / интервью министра по делам древностей Египта, 12-07-2011
2. ↑  *Badawi, Cherine* Egypt. — Bath, England: Footprint Travel Guides[en], 2004. — С. 123. — ISBN 190347177X
3. 1 2  "The Child Museum" (in անգլերեն). Արխիվացված է the original 2012 թ․ օգոստոսի 31-ին. Retrieved 2011 թ․ հոկտեմբերի 14.

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |
**Կուալա Լումպուրի Կոլիզեում թատրոն (**անգլ․՝**Coliseum Theatre (Kuala Lumpur)),** կինոթատրոն, որը գտնվում է Կուալա Լումպուրում՝ Մալայզիայում։ Երկրի ամենահին կինոթատրոններից մեկն է, կառուցվել է 1920 թվականին Չուա ընտանիքի ղեկավար Չուա Չենգ Բոկի կողմից։

Կոլիզեում սրճարանն ու հյուրանոցը
Արտ-Դեկո ոճով շինությունը հարմարեցված է 900 հոգու նստելու համար և առանձնանում է պատշգամբով։ Հայտնի է Կոլիզեում սրճարանն ու հյուրանոցը, որը Վիլյամ Սոմերեստ Մուղամի ամենասիրելի ապաստարանն էր՝ բրիտանական Մալայում գտնվելու ընթացքում։ Սրճարան-հյուրանոցը գտնվում է թատրոնի հետևում, հենց ճանապարհի վրա։ Երկրի ամենահին և առանց դադարի գործող կինոթատրոնն է (բացառությամբ Երկրորդ աշխարհամարտի տարիներին Ճապոնիայի օկուպացյիայի շրջանի), կինոթատրոնում ամենաշատը հնդկական ֆիլմերի պրեմիերաներն էին տեղի ունենում։ 1940 թվականին, Չուա Չենգ Բոկի վախճանից հետո, նրա ունեցվածքը շարունակում է տնօրինել Կոլիզեումը, մինչև նրա եղբորորդի պարոն Չուա Բուն Տեկի և նրա կնոջ՝ տիկին Խոր Ջու Սաիկի սեփական կազմակերպությունը 1973 թվականին ձեռք է բերում այն։

2006 թվականին Մալայզիայի կառավարությունը ծրագրել էր փակել թատրոնը և այն դարձնել մշակութային ժառանգության կենտրոն, բայց մտափոխվել էր, երբ հանրային աղմուկ էր բարձրացել այդ առաջարկից։ Ավելի ուշ, կառավարությունը որոշել է չփակել կինոթատրոնը։ Փոխարենը, նրանք պլանավորում էին մոտակայքում ավտոկայանատեղի կառուցել։

Այդ տարի, պարոն Չուա Սեոնգ Սիուն՝ վերջին սեփականատերեր պարոն Չուա Բուն Տեկի և տիկին Խոր Ջու Սաիկի ավագ որդին, հաջողությամբ հասնում է նրան, որ թատրոնի շենքը վերաբացվի և այն շարունակում է գործել ցայսօր։

2012 թվականին կինոթատրոնը պատկանում էր Lotus Five Star Cinema (M) Sdn. Bhd.-ին և վերափոխվել է երկէկրան կինոթատրոնային համալիրի, որը բաղկացած է ընդհանուր 474 նստատեղից։ Կոլիզեում թատրոնը վերաբրենդավորվել է որպես LFS Կոլիզեում կինոթատրոնային համալիր և հանրության համար պաշտոնական բացվել է 2012 թվականի նոյեմբերին։ Այն ունի ծաղկուն բիզնես՝ ցուցադրելով՝ հիմնականում Բոլիվուդյան և Թամիլ/Հինդի ֆիլմեր։

Տեղափոխում
----------

Թատրոնը քայլելով հեշտ է գտնել է Բանդարայի LRT ( Bandaraya LRT Station) և Նեգարա Բանկի KTM (Bank Negara KTM station) կայարաններից։

Ծանոթագրություններ
------------------

1. ↑  Agence France-Press. 16 August 2006. Malaysian govt drops plan to close historic cinema, via Yahoo News (retrieved 19 August 2006). (Link dead as of 4 February 2007)
2. ↑  "Lotus Five Star Coliseum Cineplex". Արխիվացված է the original 2014 թ․ հոկտեմբերի 31-ին. Retrieved 2019 թ․ մարտի 27. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

|  |  |
| --- | --- |
|  | Կոլիզեում (թատրոն, Կուալա Լումպուր) Վիքիպահեստում |

* The Coliseum Theatre at Cinema Treasures.
Հրատարակչության լոգո
**Մայր Աթոռի Ս. Էջմիածնի հրատարակչություն**, հայերեն թարգմանական և ինքնուրույն հեղինակային գրականությունը ստեղծվել է դեռևս 5-րդ դարասկզբին։ Հետագա դարերում Ս. Էջմիածնում բազմաթիվ ձեռագրեր են գրվել և ընդօրինակվել։ Հենց Ս. Էջմիածնում է 1771 թվականին Սիմեոն Ա Երևանցի (1763-1780 թթ.) կաթողիկոսի ջանքերով հիմնադրվել Հայաստանում առաջին տպարանը, հրատարակչությունը (1772) և թղթի գործարանն (1776)։
21-րդ դարում Մայր Աթոռի հրատարակչական ոլորտը կարգավորելու նպատակով՝ Ամենայն Հայոց Կաթողիկոս Գարեգին Երկրորդի տնօրինությամբ 2006 թ. ստեղծվել է Մայր Աթոռի Հրատարակչական բաժինը։ Վերջինս հավատացյալների հոգեւոր կարիքները հոգալու նպատակով` համապատասխան գրականության հրատարակությամբ իրականացնում է արդյունավետ քարոզչություն։ 2006-2019 թթ. ընթացքում Մայր Աթոռ Ս. Էջմիածնի հրատարակչության կողմից տպագրվել են օտար լեզուներից եւ գրաբարից թարգմանություններ, եկեղեցագիտական, հայագիտական, մեկնողական գրականություն, ինչպես նաեւ աստվածաբանական, բարոյագիտական, ուսուցողական գրքույկներ։ Հրատարակչական բաժինը 2006-2019 թթ. ընթացքում լույս է ընծայել շուրջ 323 անուն գիրք։ Առանձնակի կարեւորություն ունեն աղոթագրքերի, քարոզգրքերի, մեկնողական եւ թարգմանական երկերի, բարոյագիտական, վարքաբանական, հուշագրական, կրոնագիտական-եկեղեցագիտական ուսումնասիրությունների, արխիվային նյութերի ժողովածուների հրատարակությունները։ Բոլոր գրքերը տպագրվում են հրատարակչական խորհրդի երաշխավորությամբ։ Քարոզչական բնույթի գրքերը վաճառվում են ինքնարժեքից ցածր գներով։
Հրատարակչությունը համակարգում է նաև Մայր Աթոռի պաշտոնաթերթ «Էջմիածին» կրոնագիտական-հայագիտական ամսագրի և «Քրիստոնյա Հայաստան» երկշաբաթաթերթի խմբագրությունների աշխատանքները։

Ծանոթագրություններ
------------------

1. ↑  "Քրիստոնյա Հայաստան". *Քրիստոնյա Հայաստան*. Retrieved 2020 թ․ հուլիսի 22.

Արտաքին հղումներ
----------------

* *Հրատարակված գրքերի ցանկը*
* 
*
**Մամեդրաֆի Իսմաիլ օղլի Մամեդով** (ադրբ.՝ Məmmədrəfi İsmayıl oğlu Məmmədov, փետրվարի 4, 1942(1942-02-04), Ղուբա, Ադրբեջանական ԽՍՀ, ԽՍՀՄ), սովետական և ադրբեջանական զինվորական և պետական գործիչ, գեներալ-լեյտենանտ։

Կենսագրություն
--------------

Ծնվել է Ադրբեջանի Կուբա քաղաքում։ Միջնակարգ դպրոցն ավարտելուց հետո 1959 թվականին ընդունվել է Կուբայի գյուղատնտեսական տեխնիկում։ 1967 թվականի նոյեմբերին զորակոչվել է Սովետական բանակ։ Ծառայել է Բրեստի հրետանային գնդում։

1967 թվականին ավարտել է Տամբովի հրետանատեխնիկական ուսումնարանը և լեյտենանտի կոչումով ուղարկվել է Գերմանիա ու հետագա ծառայությունն անցկացրել Գերմանիայում գործող սովետական զորագնդի կազմում։

1973 թվականին ավագ լեյտենանտ Մամեդովը ընդունվում է Խրուլյովի անվան թիկունքի և տրանսպորտի զինվորական ակադեմիան։ Ակադեմիան մայորի կոչումով ավարտելուց հետո ծառայել է Ուկրաինայում։ 1979 թվականին նա դարձավ փոխգնդապետ։ Նշանակվել է դիվիզիայի հրամանատարի տեղակալ։

1982 - 1983 թվականներին ծառայել է Միջին Ասիայում որպես կորպուսի հրամանատար։

1983 թվականին հրամանատարությունը նրան ուղարկել է Աֆղանստան և հոկտեմբերի 19-ին նրան նշանակել են Աֆղանստանի Դեմոկրատական Հանրապետության ԶՈւ կորպուսներից մեկի հրամանատար։

1986 թվականի հունվարին ուղարկվել է Լենինգրադի ռազմական շրջան, որպես տեղի բանակների հրամանատարի տեղակալ։ 1989 թվականի հունվարին նշանակվել է Գլխավոր շտաբի ակադեմիայի ղեկավարի տեղակալ։ 1989 թվականի նոյեմբերի 1-ին Մամեդովին շնորհվել է է գեներալ-մայորի կոչում։

1993 թվականի սեպտեմբերի 2-ին Մամեդովը նշանակվել է Ադրբեջանի պաշտպանության նախարար։ Մամեդովի ժամանակաշրջանում ադրբեջանական բանակում սկսվեցին բարեփոխումներ՝ 1993 թվականի նոյեմբերի 2-ը ընդունված է համարել բարեփոխումների սկիզբ։ Կառուցվածքային փոփոխություններ, կադրային մաքրումներ, ռազմական գործողություններ, նախապատմությունը տրվեց գիտական կառավարմանը, բանակը ազատվեց դիվերսանտներից և այլն, աշխույժություն մտցվեց ԶՈւ-ում։ Ամրապնդվեց հասարակության հետ կապերը, կազմավորվեց նոր բարոյահոգեբանական մթնոլորտ բանակից արմատախիլ արվեցին այնպիսի երևույթներ, ինչպիսիք են օրինակ դասալքությունը և նմանատիպ երևույթները։ Այս ընթացքում խորհրդարանում ընդունվել են մի շարք օրենքներ, որոնք կապված էին զինվորական շինարարության հետ։ Ուղիղ կապեր հաստատվեցին պետության ղեկավարության և կռվող ճակատների դեմ։ Ադրբեջանական զորքերը վերցրեցին Ակնայի և Ֆիզուլիի շրջանները։

Մամեդովի նախարար եղած ժամանակ ձեռք է բերվել Բիշքեկյան կրակի դադարեցման համաձայնությունը։ Նաև Ադրբեջանի նախագահի հրամանով նրան տրվել է գեներալ-լեյտենանտի կոչում։

1995 թվականի փետրվարին գեներալ-լեյտենանտ Մամեդրաֆի Մամեդովը անցել է թոշակի։

Ծանոթագրություններ
------------------

1. ↑  Tyukov, Nikita (1993). *15 независимых республик: высшие должностные лица*. Panorama. p. 12. Retrieved 2010 թ․ հուլիսի 13. `{{cite book}}`: Cite has empty unknown parameter: `|coauthors=` (help); Unknown parameter `|trans_title=` ignored (`|trans-title=` suggested) (help)
2. ↑  *Джасур Мамедов*. "Азербайджанская армия реформируется по натовскому образцу" (in ռուսերեն). Газета "Военно-промышленный курьер. Արխիվացված է the original 2011 թ․ նոյեմբերի 30-ին. Retrieved 2017 թ․ մայիսի 7. `{{cite news}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Мамедов Мамедрафи Исмаил оглы — БД «Лабиринт»
**Կարոլինա (Կարոլա) Ելենա Լորենցինի** (իսպ.՝ Carola Lorenzini, օգոստոսի 15, 1899(1899-08-15), Alejandro Korn, Buenos Aires, San Vicente Partido, Բուենոս Այրես, Արգենտինա - նոյեմբերի 23, 1941(1941-11-23), Morón, Բուենոս Այրես, Արգենտինա), արգենտինացի առաջին օդաչուներից։

Կյանք
-----

Լորենցին ծնվել է Բուենոս Այրեսում, Արգենտինայում, ընտանիքի ութ զավակներից յոթերորդն է։ Հեռախոսային ընկերությունում աշխատել է որպես մեքենագրուհի։ Մասնակցել է թիավարման, տեգահարման, ատլետիկայի և հոկեյի տարբեր մրցումների։ 1933 թվականին նա սկսել է ինքնաթիռով թռչել սովորել Մորոնի ավիաակումբում։ Դասերը թանկ արժեին, և նա ծախսում է իր բոլոր խնայողությունները` վաճառելով նաև իր հեծանիվն ու հանրագիտարանը։ 1935 թվականին նա ստացել է օդաչուի իր վկայականը։ Նույն տարում նա Հարավային Ամերիկայի ռեկորդ է սահմանել` ջրի մեջ ցատկելով 5.700 մետրից։ Նա նաև մասնակցել ու հաղթել է մի քանի մրցաշարեր` մեծ հետաքրրքություն ցուցաբերելով օդաչուական բարձրագույն վարպետության հանդեպ։ Հայտնի է դարձել օղակների նետման իր ցուցադրություններով։ 
1938-1940 թվականներին Լորենցինին ներգրավված էր հետազոտական առաքելության մեջ, որի ընթացքում թռիչքներ էին կատարվում Արգենտինայի 14 շրջաններ` օդային քարտեզներ ու թռիչքներ նախագծելու համար։ Նա թռել է յուրաքանչյուր քաղաք ու երկիր` ծանոթագրելով իր ճամփորդությունների քարտեզները։ Արդյունքում նա ամբողջ երկրում հայտնի է դարձել։ 1939 թվականին *Vosotras* ամսագիրը Լորենցիին անվանել է Արգենտինայի տարվա ութ կանանցից մեկը, նրա նկարը հայտնվել է El Gráfico ամսագրի շապիկին։
1941 թվականի նոյեմբերի 23-ին Լորենցինին կորցրել է իր ինքնաթիռի կառավարումը և վթարի է ենթարկվել։ Նա անմիջապես մահացել է։ Դժբախտ պատահարը տեղի է ունեցել Մորոնում, օդային բարձր վարպետության ցուցադրությունների ժամանակ, որին այցելել էին ուրուգվայցի մի խումբ օդաչուներ։ Ավելի ուշ հաղորդվել է, որ Լորենցին ծանոթ չէր այն ինքնաթիռին, որով թռչում էր և չափազանց բարկացած էր ցուցահանդեսի կազմակերպչական խնդիրների պատճառով։
2001 թվականին Արգենտինայի փոստը դրոշմանիշ է մարել նրա անունով և նկարով։

Ծանոթագրություններ
------------------

1. 1 2 3 4  buscabiografias. "Biografía de Carola Lorenzini". *www.buscabiografias.com*. Retrieved 2016 թ․ դեկտեմբերի 28.
2. 1 2 3 4 5  "CIATA - Centro de Instrucción de Aeronavegantes y Técnicos Aeronáuticos". 2009 թ․ հոկտեմբերի 4. Արխիվացված է the original 2009 թ․ հոկտեմբերի 4-ին. Retrieved 2016 թ․ դեկտեմբերի 28. `{{cite web}}`: Unknown parameter `|deadurl=` ignored (`|url-status=` suggested) (help)
3. ↑  "Página/12 :: radar". *www.pagina12.com.ar*. Retrieved 2016 թ․ դեկտեմբերի 28.
4. ↑  "Famous women on stamps and covers - Stamp Community Forum - Page 9". *Stamp Community Family Stamp Collecting Forum*. Retrieved 2016 թ․ դեկտեմբերի 28.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Չափորոշչային վերահսկողություն | VIAF: 6614156811382445390007 · WorldCat VIAF: 6614156811382445390007 |

 |